CELEX: 32016H0688
Language: bg
Date: 2016-05-02 00:00:00
Title: Препоръка (ЕС) 2016/688 на Комисията от 2 май 2016 година относно наблюдението и управлението на наличието на диоксини и PCB в рибата и рибните продукти от балтийския регион (Текст от значение за ЕИП)

4.5.2016   
               
               
                  BG
               
               
                  Официален вестник на Европейския съюз
               
               
                  L 118/16
               
            ПРЕПОРЪКА (ЕС) 2016/688 НА КОМИСИЯТА
      от 2 май 2016 година
      относно наблюдението и управлението на наличието на диоксини и PCB в рибата и рибните продукти от балтийския регион
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз, и по-специално член 292 от него,
      като има предвид, че:
      
                  (1)
               
               
                  С Регламент (ЕО) № 1881/2006 на Комисията (1) се определят максимално допустимите нива за диоксини, за суми от диоксини и диоксиноподобни PCB и за недиоксиноподобни PCB в риба и рибни продукти. В посочения регламент са предвидени дерогации за Финландия, Швеция и Латвия във връзка с пускането на техния вътрешен пазар на предназначени за консумация на тяхна територия уловена дива сьомга, уловена дива балтийска херинга, по-дълга от 17 cm, уловен див сивен, уловена дива речна минога, уловена дива пъстърва и продукти от тях с произход от балтийския регион, в които се надхвърля максимално допустимото количество.
               
            
                  (2)
               
               
                  В някои видове риба и рибни продукти от балтийския регион редовно се наблюдава превишаване на максимално допустимите количества. Не е възможно да се контролира дали всяка отделна пратка с риба и рибни продукти отговаря на изискванията за максимално допустимите количества. Поради тази причина, за да се гарантира, че на пазара се пускат само продукти, които отговарят на изискванията на законодателството на ЕС, бе изготвен списък на видовете риба от балтийския регион, за които може да се очаква, че няма да съответстват на нормите. Този списък бе съставен въз основа на наличните данни и трябва редовно да се актуализира. За рибата и рибните продукти от балтийския регион, за които въз основа на достъпните данни за наличието не може се гарантира съответствие с изискванията, бяха определени специални мерки за управление на риска, с които да се гарантира, че на пазара се пускат само риба и рибни продукти, които отговарят на изискванията на законодателството на ЕС.
               
            
                  (3)
               
               
                  Необходимо е наблюдението за наличие на диоксини и PCB в рибата и рибните продукти от балтийския регион да продължи. Целесъобразно е да се препоръча минимален брой проби от риба и рибни продукти въз основа на обема на улова, които да бъдат анализирани координирано,
               
            ПРИЕ НАСТОЯЩАТА ПРЕПОРЪКА:
      
                  1.
               
               
                  С активното участие на стопанските субекти в областта на храните Дания, Германия, Полша, Латвия, Естония, Литва, Финландия и Швеция следва да извършват наблюдение за наличието на диоксини, диоксиноподобни PCB и недиоксиноподобни PCB в рибата и рибните продукти, като например черен дроб, от балтийския регион в съответствие с приложение I към настоящата препоръка.
               
            
                  2.
               
               
                  С цел да се гарантира представителността на пробите за партидата, от която те са взети, държавите членки и стопанските субект в областта на храните следва да спазват процедурите за вземане на проби, установени в Регламент (ЕС) № 589/2014 на Комисията (2).
               
            
                  3.
               
               
                  Методът за анализ, използван за наблюдението за наличие на диоксини, диоксиноподобни PCB и недиоксиноподобни PCB, трябва да отговаря на критериите, установени в Регламент (ЕС) № 589/2014.
               
            
                  4.
               
               
                  Държавите членки следва да гарантират, че резултатите от анализите се предоставят редовно (на всеки шест месеца) на ЕОБХ в установения от него формат за предаване на данни в съответствие с изискванията на насоките на ЕОБХ относно стандартното описание на пробата (SSD) за храни и фуражи (3) и допълнителните специфични изисквания за докладване на ЕОБХ.
                  
                              —
                           
                           
                              Пробите могат да представляват отделни риби или сборни проби, като във втория случай рибите трябва да бъдат с един и същ размер и да са уловени в една и съща зона/район на ICES.
                           
                        За балтийската херинга, сьомгата, (морската) пъстърва и цацата се прилагат специални допълнителни изисквания за докладване (в случай че те все още не са изрично предвидени в обичайния формат за докладване):
                  
                              —
                           
                           
                              Зона на улов, по възможност зона на ICES (в случай че няма зона на ICES се приемат и други обозначения, като например зона на ФАО или име на частта от Балтийско море). За риба от сладководни басейни или реки се посочва името на сладководния басейн или реката.
                              Данните, за които липсва точно посочена зона, в която е извършен уловът, могат да се предоставят с възможно най-точно описание на мястото, където е извършен уловът.
                           
                        
                              —
                           
                           
                              Дата на улова
                           
                        
                              —
                           
                           
                              Размер на рибата/възраст на рибата/тегло на рибата
                              
                                          —
                                       
                                       
                                          Измерването на размера на рибата се извършва съгласно предвиденото в Регламент (ЕО) № 2187/2005 на Съвета (4). Размерът и теглото са най-важните параметри. Може да се посочи и възрастта, ако е известна.
                                       
                                    
                        
                              —
                           
                           
                              Информация за анализираната матрица (мускулно месо, черен дроб и т.н.)
                           
                        
                              —
                           
                           
                              Съдържание на мазнини в рибата/рибите в пробата
                           
                        
                              —
                           
                           
                              Информация за преработката (нарязани, пушени или преминали друг вид преработка)
                           
                        
                              —
                           
                           
                              Всякаква друга информация от значение (напр. за естеството на пробата, в случай че в обичайните колони не се предоставят достатъчно подробни данни, напр. резултати за всяка отделна риба).
                           
                        
            
                  5.
               
               
                  Наличните данни от проби, които са взети от 2009 г. нататък и все още не са изпратени в базата данни на ЕОБХ, следва да бъдат предоставени на ЕОБХ в неговия формат за предаване на данни, доколкото това е възможно.
               
            
                  6.
               
               
                  Въз основа на съдържащите се в приложение II данни се предоставя информация за наличието на диоксини, диоксиноподобни PCB и недиоксиноподобни PCB в някои видове риба на определена възраст, с определен размер и от определен географски район (зона на ICES), и по-специално по отношение на тяхното съответствие с максимално допустимите количества, установени в Регламент (ЕО) № 1881/2006.
               
            
                  7.
               
               
                  С цел да се гарантира, че на пазара на ЕС се пускат само рибни продукти, които отговарят на разпоредбите на законодателството на ЕС, се препоръчва за рибата от балтийския регион да се прилагат мерките за управление на риска, изложени в приложение III. Държавите членки, посочени в параграф 1, могат да предприемат национални мерки за прилагане на мерките за управление на риска, препоръчани в приложение III.
               
            
         Съставено в Брюксел на 2 май 2016 година.
         
            
               За Комисията
            
            Vytenis ANDRIUKAITIS
            
               Член на Комисията
            
         
      
      
         (1)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
      
         (2)  Регламент (ЕС) № 589/2014 на Комисията от 2 юни 2014 г. за определяне на методи за вземане на проби и анализ за контрол на съдържанието на диоксини, диоксиноподобни полихлорирани бифенили (PCB) и недиоксиноподобни PCB в определени храни и за отмяна на Регламент (ЕС) № 252/2012 (ОВ L 164, 3.6.2014 г., стр. 18).
      
         (3)  http://www.efsa.europa.eu/en/datex/datexsubmitdata.htm
      
         (4)  Регламент (ЕО) № 2187/2005 на Съвета от 21 декември 2005 г. за опазване на рибните ресурси посредством технически мерки в района на Балтийско море, Белти и протока Оресунд, за изменение на Регламент (ЕО) № 1434/98 и отмяна на Регламент (ЕО) № 88/98 (ОВ L 349, 31.12.2005 г., стр. 1).
      
         ПРИЛОЖЕНИЕ I
         
                     1)
                  
                  
                     Минимален брой проби от балтийска херинга (Clupea harengus membras), които се препоръчва да бъдат взети през 2016 г. с цел извършване на анализ за наличието на диоксини, диоксиноподобни PCB и недиоксиноподобни PCB, за предпочитане в зони 28-1, 28-2, 29, 30, 31 и 32 на ICES.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Общо
                              
                           
                                 Херинга
                              
                              
                                 7
                              
                              
                                 5
                              
                              
                                 7
                              
                              
                                 20
                              
                              
                                 4
                              
                              
                                 4
                              
                              
                                 9
                              
                              
                                 14
                              
                              
                                 70
                              
                           
               
                     2)
                  
                  
                     Минимален брой проби от цаца (Sprattus sprattus), които се препоръчва да бъдат взети през 2017 г. с цел извършване на анализ за наличието на диоксини, диоксиноподобни PCB и недиоксиноподобни PCB, за предпочитане в зони 29, 30, 31 и 32 на ICES.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Общо
                              
                           
                                 Цаца
                              
                              
                                 5
                              
                              
                                 8
                              
                              
                                 8
                              
                              
                                 5
                              
                              
                                 5
                              
                              
                                 9
                              
                              
                                 18
                              
                              
                                 12
                              
                              
                                 70
                              
                           
               
                     3)
                  
                  
                     Минимален брой проби от сьомга (Salmo salar) и пъстърва (Salmo trutta, Oncorhynchus mykiss), които се препоръчва да бъдат взети през 2018 г. с цел извършване на анализ за наличието на диоксини, диоксиноподобни PCB и недиоксиноподобни PCB.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Общо
                              
                           
                                 Сьомга/пъстърва
                              
                              
                                 5
                              
                              
                                 12
                              
                              
                                 5
                              
                              
                                 15
                              
                              
                                 5
                              
                              
                                 5
                              
                              
                                 11
                              
                              
                                 12
                              
                              
                                 70
                              
                           
               
                     4)
                  
                  
                     Минимален брой проби, които се препоръчва да бъдат взети от 2016 до 2018 г. с цел извършване на анализ за наличието на диоксини, диоксиноподобни PCB и недиоксиноподобни PCB.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Общо
                              
                           
                                 Няколко вида риба (*)
                                 
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 80
                              
                           
               
            (*)  Атлантическа треска (Gadus morhua), морска писия (Pleuronectes platessa), речна минога (Lampetra fluviatilis), сивен (Salvelinus sp.), бабка (Blicca bjoerkna), европейска речна змиорка (Anguilla Anguilla), платика(Abramis brama), писия (Platichthys flesus), речен костур (Perca fluviatilis), щука (Esox lucius), бяла риба (Sander lucioperca), бабушка (Rutilus rutilus), рипус (Coregonus Albula), зарган (Belone belone), европейска корюшка (Osmerus eperlanus), калкан (Psetta maxima), морунаш (Vimba vimba), сигове (Coregonus sp.) и меджид (Merlangius merlangus).
      
      
         ПРИЛОЖЕНИЕ II
         
            Информация за наличието на диоксини, диоксиноподобни PCB и недиоксиноподобни PCB в някои видове риба на определена възраст, с определен размер и от определен географски район (зона на ICES), и по-специално по отношение на тяхното съответствие с максимално допустимите количества, установени в Регламент (ЕО) № 1881/2006.
         
         1.   Размер на рибата
         
         Размерът на всяка от рибите, посочени в настоящото приложение, се измерва от върха на муцуната до края на опашната перка, както е показано на фигурата по-долу.
         2.   Минимален размер на някои видове риби, разрешени за улов в балтийския регион от съображения за устойчиво развитие (Регламент (ЕО) № 2187/2005)
         
         
                     —
                  
                  
                     Сьомга (Salmo salar) (целият балтийски регион с изключение на зона 31 на ICES): минималният размер е 60 cm (съответно не се разрешава улов на риби с тегло < 2 kg);
                  
               
                     —
                  
                  
                     Сьомга (Salmo salar) (зона 31 на ICES): минималният размер е 50 cm (съответно не се разрешава улов на риби с тегло < 2 kg);
                  
               
                     —
                  
                  
                     Морска пъстърва (Salmo trutta) (зони 22, 23, 24 и 25 на ICES и зони 29, 30, 31 и 32 на ICES): минималният размер е 40 cm (съответно не се разрешава улов на риби с тегло < 2 kg);
                  
               
                     —
                  
                  
                     Морска пъстърва (Salmo trutta) (зони 26, 27 и 28 на ICES): минималният размер е 50 cm (съответно не се разрешава улов на риби с тегло < 2 kg).
                  
               3.   Информация за наличието на диоксини, диоксиноподобни PCB и недиоксиноподобни PCB в някои видове риба на определена възраст, с определен размер и от определен географски район (зона на ICES)
         
         3.1.   Балтийска херинга
         
         В зони 22, 23, 24, 25, 26 и 27 на ICES: приема се, че балтийската херинга, независимо от нейния размер, отговаря на изискванията за максимално допустимите количества.
         В зони 28-1, 29, 30, 31 и 32 на ICES: приема се, че балтийската херинга с размер < 17 cm отговаря на изискванията, а за балтийската херинга с размер > 17 cm има съмнение за несъответствие.
         В зона 28-2 на ICES: приема се, че балтийската херинга с размер < 21 cm отговаря на изискванията, а за балтийската херинга с размер > 21 cm има съмнение за несъответствие.
         3.2.   Сьомгa
         
         Сьомгата от зони 22 и 23 на ICES е с произход от северната част на Атлантическия океан, а не от балтийския регион, поради което не е включена в настоящите заключения относно наличието на замърсители и общите мерки за управление на риска.
         приема се, че сьомгата с тегло < 2 kg отговаря на изискванията (но нейният улов не се разрешава от съображения за устойчиво развитие в съответствие с Регламент (ЕО) № 2187/2005; минимален размер — 60 cm, а за зона 31 на ICES — 50 cm).
         В зони 24, 25 и 26 на ICES:
         
                     —
                  
                  
                     сьомга с тегло над 2 kg, но не повече от 5,5 kg: отговаря на изискванията след изрязване на повърхностния слой мазнина (при това изрязване съдържанието на диоксин/диоксиноподобни PCB намалява с около 30 % — този ефект е установен само в зони 24, 25 и 26 на ICES);
                  
               
                     —
                  
                  
                     по-дребни сьомги (2 — 4 kg), без изрязан повърхностен слой мазнина: има съмнение за несъответствие, въпреки че по-голямата част от сьомгата отговаря на изискванията;
                  
               
                     —
                  
                  
                     по-едри сьомги (4 — 5,5 kg): за по-голямата част от сьомгата има съмнение за несъответствие на изискванията;
                  
               
                     —
                  
                  
                     сьомга с изрязан повърхностен слой мазнина и с тегло < 5,5 kg: отговаря на изискванията;
                  
               
                     —
                  
                  
                     изкормена сьомга с изрязан повърхностен слой мазнина и с тегло < 7,9 kg: отговаря на изискванията.
                  
               В зони 27, 28, 29, 30, 31 и 32 на ICES:
         
                     —
                  
                  
                     сьомга с тегло > 2 kg (с дължина над 60 cm): има съмнение за несъответствие на изискванията.
                  
               3.3.   Пъстърва
         
         Приема се, че (морската) пъстърва с тегло < 2 kg отговаря на изискванията (но нейният улов не се разрешава от съображения за устойчиво развитие в съответствие с Регламент (ЕО) № 2187/2005; минимален размер за зони 22, 23, 24, 25, 29, 30, 31 и 32 на ICES: 40 cm, а за зони 26, 27 и 28 на ICES: 50 cm).
         В зони 22, 23, 24, 25 и 26 на ICES:
         
                     —
                  
                  
                     (морска) пъстърва с тегло над 2 kg, но не повече от 4,5 kg: отговаря на изискванията след изрязване на повърхностния слой мазнина и изкормване;
                  
               
                     —
                  
                  
                     по-дребна (морска) пъстърва (2 — 4 kg): има съмнение за несъответствие, въпреки че по-голямата част от (морската) пъстърва отговаря на изискванията;
                  
               
                     —
                  
                  
                     по-едра (морска) пъстърва: за по-голямата част от (морската) пъстърва има съмнение за несъответствие на изискванията.
                  
               В зони 27, 28, 29, 30, 31 и 32 на ICES:
         
                     —
                  
                  
                     за всичката (морска) пъстърва с тегло > 2 kg (с дължина над 40 — 50 cm) има съмнение за несъответствие на изискванията.
                  
               3.4.   Цаца
         
         В зони 22, 23, 24, 25, 26, 27 и 28 на ICES: приема се, че отговаря на изискванията.
         В зони 29, 30, 31 и 32 на ICES: ако цацата е с размер под 12,5 cm и е на възраст под 5 години, се приема, че отговаря на изискванията; Ако тя е с дължина над 12,5 cm, има съмнение за несъответствие на изискванията.
         3.5.   Черен дроб от треска
         
         Има съмнение за несъответствие на изискванията.
         3.6.   Речна минога
         
         В зона 28 на ICES: има съмнение за несъответствие на изискванията.
         В зона 32 на ICES: приема се, че отговаря на изискванията.
         3.7.   Други видове риба
         
         Сивенът не е предмет на търговия, а за местния улов се прилага дерогация (Швеция/Финландия).
         За другите видове риба се приема, че отговарят на изискванията.
      
      
         ПРИЛОЖЕНИЕ III
         
            Мерки за управление на риска, които се препоръчва да бъдат взети от компетентните органи с цел да се гарантира, че рибата от балтийския регион, пускана на пазара на ЕС, отговаря на максимално допустимите количества, установени в Регламент (ЕО) № 1881/2006.
         
         1.   Общи препоръчителни мерки за управление на риска
         
         
                     —
                  
                  
                     Възможността за проследяване е от първостепенно значение.
                  
               
                     —
                  
                  
                     При търговия с херинга, сьомга, морска пъстърва и цаца с други държави — членки на ЕС, или при пускането им на вътрешен пазар, за който не се прилага дерогация, в придружаващата документация следва да се посочва зоната на ICES в която е уловена рибата. При необходимост следва да се посочи ясно, че от партидата са взети проби, които са анализирани за наличие на диоксини, на сума от диоксини и доксиноподобни PCB и на недиоксиноподобни PCB в съответствие със законодателството на ЕС и е установено, че те отговарят на неговите разпоредби. Протоколът от анализите може да бъде приложен или да бъде представян при поискване.
                  
               
                     —
                  
                  
                     В случай че не е възможно да се предостави точна информация за зоната на ICES, в която е извършен уловът на рибата, при търговия с херинга с размер > 17 cm, сьомга, морска пъстърва и цаца с размер > 12,5 cm с други държави — членки на ЕС, или при пускането им на вътрешен пазар, за който не се прилага дерогация, от партидата винаги следва да се вземат проби, които се анализират за наличие на диоксини, на сума от диоксини и доксиноподобни PCB и на недиоксиноподобни PCB съгласно разпоредбите на законодателството на ЕС за проверка на съответствието на приложимото законодателство на ЕС. Това следва ясно да се посочи в придружаващата документация. Протоколът от анализите може да бъде приложен или да бъде представян при поискване.
                  
               
                     —
                  
                  
                     Компетентният орган на пристанището на разтоварване отговаря за извършването на необходимите проверки за гарантиране на съответствието с изискванията.
                  
               
                     —
                  
                  
                     Следва да бъдат налице документирани доказателства за разпореждането с рибата, която не може да бъде предмет на търговия за консумация от човека.
                  
               2.   Конкретни препоръчителни мерки за управление на риска
         
         2.1.   Балтийска херинга
         
         
                     —
                  
                  
                     Балтийската херинга от зони 22, 23, 24, 25, 26 и 27 на ICES → може да бъде предмет на търговия за консумация от човека.
                  
               
                     —
                  
                  
                     Балтийска херинга от зони 28-1, 29, 30, 31 и 32 на ICES:
                     
                                 —
                              
                              
                                 Швеция и Финландия:
                                 
                                             —
                                          
                                          
                                             без сортиране; балтийската херинга може да бъде предмет на търговия само на вътрешния пазар.
                                          
                                       
                                             —
                                          
                                          
                                             за търговия с други държави — членки на ЕС: задължително сортиране на херингата на екземпляри с размер ≤ 17 cm и екземпляри с размер > 17 cm преди пускането ѝ на пазара (тъй като сортирането се извършва по тяхната ширина, размерите са приблизителни, но това не представлява проблем):
                                             
                                                         —
                                                      
                                                      
                                                         балтийската херинга с размер ≤ 17 cm може да бъде предмет на търговия за консумация от човека;
                                                      
                                                   
                                                         —
                                                      
                                                      
                                                         балтийската херинга с размер > 17 cm може да бъде предмет на търговия или преработка за консумация от човека само за вътрешния пазар; тя може да бъде предмет на търговия извън вътрешния пазар само ако нейното съответствие на изискванията е доказано чрез анализ на отделната партида.
                                                      
                                                   
                                       
                           
                                 —
                              
                              
                                 Германия, Дания, Естония, Латвия, Литва и Полша:
                                 
                                             —
                                          
                                          
                                             задължително сортиране на балтийската херинга на екземпляри с размер ≤ 17 cm и екземпляри с размер > 17 cm преди пускането ѝ на пазара (тъй като сортирането се извършва по тяхната ширина, размерите са приблизителни, но това не представлява проблем):
                                             
                                                         —
                                                      
                                                      
                                                         балтийската херинга с размер ≤ 17 cm може да бъде предмет на търговия за консумация от човека;
                                                      
                                                   
                                                         —
                                                      
                                                      
                                                         балтийската херинга с размер > 17 cm не може да бъде предмет на търговия или преработка за консумация от човека, освен ако нейното съответствие на изискванията е доказано чрез анализ на отделната партида.
                                                      
                                                   
                                       
                           
               
                     —
                  
                  
                     Балтийска херинга от зона 28-2 на ICES:
                     
                                 —
                              
                              
                                 Швеция и Финландия:
                                 
                                             —
                                          
                                          
                                             без сортиране; балтийската херинга може да бъде предмет на търговия само на вътрешния пазар.
                                          
                                       
                                             —
                                          
                                          
                                             за търговия с други държави — членки на ЕС: задължително сортиране на балтийската херинга на екземпляри с размер ≤ 21 cm и екземпляри с размер > 21 cm (тъй като сортирането се извършва по тяхната ширина, размерите са приблизителни, но това не представлява проблем):
                                             
                                                         —
                                                      
                                                      
                                                         балтийската херинга с размер ≤ 21 cm може да бъде предмет на търговия или преработка за консумация от човека;
                                                      
                                                   
                                                         —
                                                      
                                                      
                                                         балтийската херинга с размер > 21 cm може да бъде предмет на търговия или преработка за консумация от човека само за вътрешния пазар; тя може да бъде предмет на търговия извън вътрешния пазар само ако нейното съответствие на изискванията е доказано чрез анализ на отделната партида).
                                                      
                                                   
                                       
                           
                                 —
                              
                              
                                 Германия, Дания, Естония, Латвия, Литва и Полша:
                                 
                                             —
                                          
                                          
                                             задължително сортиране на балтийската херинга на екземпляри с размер ≤ 21 cm и екземпляри с размер > 21 cm преди пускането ѝ на пазара (тъй като сортирането се извършва по тяхната ширина, размерите са приблизителни, но това не представлява проблем):
                                             
                                                         —
                                                      
                                                      
                                                         балтийската херинга с размер ≤ 21 cm може да бъде предмет на търговия за консумация от човека;
                                                      
                                                   
                                                         —
                                                      
                                                      
                                                         балтийската херинга с размер > 21 cm не може да бъде предмет на търговия или преработка за консумация от човека, освен ако нейното съответствие на изискванията е доказано чрез анализ на отделната партида.
                                                      
                                                   
                                       
                           
               2.2.   Сьомгa
         
         
                     —
                  
                  
                     Сьомга от зони 24, 25 и 26 на ICES:
                     
                                 —
                              
                              
                                 Швеция, Финландия и Латвия:
                                 
                                             —
                                          
                                          
                                             сьомгата може да бъде предмет на търговия на вътрешния пазар (дерогация);
                                          
                                       
                                             —
                                          
                                          
                                             за търговия с други държави — членки на ЕС: възможно е само ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                           
                                 —
                              
                              
                                 Германия, Дания, Естония, Литва и Полша:
                                 
                                             —
                                          
                                          
                                             сьомгата с тегло над 2 kg може да бъде предмет на търговия за консумация от човека само ако нейното съответствие на изискванията на законодателството на ЕС е доказано чрез анализ на отделната партида;
                                          
                                       
                                             —
                                          
                                          
                                             сьомгата с тегло под 5,5 kg отговаря на изискванията след изрязване на повърхностния слой мазнина (процедура, прилагана в Дания и Полша само за зони 24, 25 и 26 на ICES), а сьомгата с тегло над 5,5 kg, но не повече от 7,9 kg, отговаря на изискванията след изрязване на повърхностния слой мазнина и изкормване (процедура, прилагана в Полша за зони 24, 25 и 26 на ICES);
                                          
                                       
                                             —
                                          
                                          
                                             сьомгата с изрязан повърхностен слой мазнина и с тегло > 5,5 kg и изкормената сьомга с изрязан повърхностен слой мазнина и с тегло > 7,9 kg могат да бъдат предмет на търговия за консумация от човека само ако тяхното съответствие на изискванията на законодателството на ЕС е доказано чрез анализ на отделната партида.
                                          
                                       
                           
               
                     —
                  
                  
                     Сьомга от зони 27, 28, 29, 30, 31 и 32 на ICES:
                     
                                 —
                              
                              
                                 Швеция, Финландия и Латвия:
                                 
                                             —
                                          
                                          
                                             сьомгата може да бъде предмет на търговия на вътрешния пазар (дерогация);
                                          
                                       
                                             —
                                          
                                          
                                             за търговия с други държави — членки на ЕС: възможно е само ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                           
                                 —
                              
                              
                                 Германия, Дания, Естония, Литва и Полша:
                                 
                                             —
                                          
                                          
                                             сьомгата може да бъде предмет на търговия за консумация от човека само ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                           
               2.3.   (Морска) пъстърва
         
         
                     —
                  
                  
                     (Морска) пъстърва от зони 22, 23, 24, 25 и 26 на ICES:
                     
                                 —
                              
                              
                                 Швеция и Финландия:
                                 
                                             —
                                          
                                          
                                             (морската) пъстърва може да бъде предмет на търговия на вътрешния пазар (дерогация);
                                          
                                       
                                             —
                                          
                                          
                                             за търговия с други държави — членки на ЕС: възможно е само ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                           
                                 —
                              
                              
                                 Германия, Дания, Естония, Латвия, Литва и Полша:
                                 
                                             —
                                          
                                          
                                             (морска) пъстърва с тегло над 2 kg: пъстървата може да бъде предмет на търговия за консумация от човека само ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                                             —
                                          
                                          
                                             изкормена (морска) пъстърва с изрязан повърхностен слой мазнина и с тегло < 4,5 kg: отговаря на изискванията (процедура, прилагана в Полша за зони 22, 23, 24, 25 и 26 на ICES);
                                          
                                       
                                             —
                                          
                                          
                                             изкормената (морска) пъстърва с изрязан повърхностен слой мазнина и с тегло > 4,5 kg може да бъде предмет на търговия за консумация от човека, ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                           
               
                     —
                  
                  
                     (морска) пъстърва от зони 27, 28, 29, 30, 31 и 32 на ICES:
                     
                                 —
                              
                              
                                 Швеция и Финландия:
                                 
                                             —
                                          
                                          
                                             (морската) пъстърва може да бъде предмет на търговия на вътрешния пазар (дерогация);
                                          
                                       
                                             —
                                          
                                          
                                             за търговия с други държави — членки на ЕС: възможно е само ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                           
                                 —
                              
                              
                                 Германия, Дания, Естония, Латвия, Литва и Полша:
                                 
                                             —
                                          
                                          
                                             (морската) пъстърва може да бъде предмет на търговия за консумация от човека само ако нейното съответствие на изискванията на законодателството на ЕС е доказано чрез анализ на отделната партида.
                                          
                                       
                           
               2.4.   Цаца
         
         
                     —
                  
                  
                     Цацата от зони 22, 23, 24, 25, 26, 27 и 28 на ICES може да бъде предмет на търговия за консумация от човека.
                  
               
                     —
                  
                  
                     Цацата от зони 29, 30, 31 и 32 на ICES:
                     
                                 —
                              
                              
                                 задължително сортиране на цацата на екземпляри с размер ≤ 12,5 cm и екземпляри с размер > 12,5 cm;
                                 цацата с размер ≤ 12,5 cm може да бъде предмет на търговия за консумация от човека;
                                 цацата с размер > 12,5 cm не може да бъде предмет на търговия или преработка за консумация от човека, освен ако нейното съответствие на изискванията е доказано чрез анализ на отделната партида.
                              
                           
               2.5.   Черен дроб от треска
         
         За черния дроб от треска, уловена в балтийския регион, има съмнение за несъответствие на изискванията и поради тази причина преди пускането ѝ на пазара на ЕС всяка партида трябва да бъде анализирана за съответствие с изискванията.